भोपाल। सेवा के दौरान शहीद हुए पुलिस अधिकारी / कर्मचारियो के परिवारजनो के सम्मान के लिये 14 अगस्त मंगलवार को शहीद सम्मान समारोह का आयोजन किया गया। राजधानी के रविंद्र भवन मे आयोजित इस गरिमामय समारोह मे प्रदेश के सहकारिता मंत्री विश्वास सारंग और सांसद आलोक संजर विशेष रुप से उपस्थित रहे, कार्यक्रम में देश की रक्षा में प्राण न्यौछावर करने वाले सात वीर शहीदो के परिजनों और आंतरिक सुरक्षा में अपने प्राणों की आहुति देने वाले पुलिस के तीन जवानों के परिवार को किया सम्मानित किया गया। शहीद सम्मान समारोह में एडीजी पुलिस प्रशासन अनुराधा शंकर .आई जी जयदीप प्रसाद.कलेक्टर सुदामा खाने समेत पुलिस और प्रशासन के आला अधिकारी और बडी संख्या मे शहीद पुलिसकर्मियो के परिवारजन मोजूद थे। समारोह मे मौजूद राजनेताओ, पुलिस अधिकारियो ने शहीद पुलिसकर्मियो के बलिदानो का स्मरण करते हुए जहां उन्हे श्रद्धांजलि अर्पित कि वहीं उनकी शहादत और कर्तव्यनिष्ठा को समाज के लिये प्रेरणा बताया।